EkBass/fiwiki-20250220-pages-articles huggingface dataset:
Papágou

Papágou (; ) on Kreikan kaupunki sekä samanniminen Papágou-Cholargóksen kunnan kunnallisyksikkö (Δημοτική Ενότητα Παπάγου, Dimotikí Enótita Papágou) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 13 699 (vuonna 2011). Papágou sijaitsee Ymittós-vuoren länsipuolella noin kuusi kilometriä Ateenan keskustasta itään. Se on Ateenan esikaupunkialuetta. Kaupunki on nimetty kenraali Aléxandros Papágoksen mukaan. Tämä johti Kreikan armeijaa toisessa maailmansodassa sekä hallituksen joukkoja Kreikan sisällissodassa. Papágou oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Cholargóksen kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Papágou-Cholargós
Broch

Broch voi tarkoittaa seuraavia: * broch, Skotlannin pohjoisosien rautakautinen asumus Broch on muun muassa seuraavien henkilöiden sukunimi: *Hermann Broch (1886–1951), itävaltalainen kirjailija *Ida Elise Broch (s. 1987), norjalainen näyttelijä *Nicolai Cleve Broch (s. 1975), norjalainen näyttelijä *Olaf Broch (1867–1961), norjalainen kielitieteilijä *Ole Jacob Broch (1818–1869), norjalainen matemaatikko ja poliitikko *Yvette Broch (s. 1990), alankomaalainen käsipalloilija. Luokka:Luettelot henkilöistä sukunimen mukaan
Péfka

Péfka () on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Πεύκων, Dimotikí Enótita Péfkon) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 13 052 (vuonna 2011). Péfka sijaitsee noin viisi kilometriä Thessalonikin keskustasta koilliseen ja se on Thessalonikin esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Neápolin ja Sykiésin kanssa, jolloin se muuttui uuden kunnan kunnallisyksiköksi. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Neápoli-Sykiés
Péfki

Péfki () on Kreikan kaupunki sekä samanniminen Lykóvrysi-Péfkin kunnan kunnallisyksikkö (Δημοτική Ενότητα Πεύκης, Dimotikí Enótita Péfkis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 21 352 (vuonna 2011). Péfki on Lykóvrysi-Péfkin kunnan kuntakeskus. Péfki sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Péfki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lykóvrysi-Péfkin kunnaksi yhdessä Lykóvrysin kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Lykóvrysi-Péfki
Peraía (Thessaloniki)

Peraía () on Kreikan kaupunki, joka kuuluu hallinnollisesti Thermaïkóksen kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 18 326 (vuonna 2011). Peraía on Thermaïkóksen kunnan kuntakeskus. Peraía on osa Thessalonikin metropolialuetta ja sijaitsee Thermaikoslahden rannalla noin 15 kilometriä Thessalonikin kaupungista etelään ja noin neljä kilometriä Thessalonikin lentokentästä lounaaseen. Se muodostaa laajemman kaupunkiyhdyskunnan (Δημοτική Κοινότητα Περαίας, Dimotikí Koinótita Peraías), johon kuuluu varsinaisen Peraían kaupungin lisäksi Livadákin kylä. Koko yhdyskunnan väkiluku on 18 546. == Lähteet == Luokka:Keski-Makedonian kaupungit Luokka:Thermaïkós
Políchni

Políchni () on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Πολίχνης, Dimotikí Enótita Políchnis) ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 39 332 (vuonna 2011). Políchni sijaitsee noin kolme kilometriä Thessalonikin keskustasta pohjoiseen ja se on käytännössä Thessalonikin esikaupunki. Políchni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Stavroúpolin kanssa. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Pávlos Melás
Pylaía

Pylaía () on Kreikan kaupunki sekä samanniminen Pylaía-Chortiátiksen kunnan kunnallisyksikkö (Δημοτική Ενότητα Πυλαίας, Dimotikí Enótita Pylaías) ja entinen itsenäinen kunta. Se sijaitsee Thessalonikin alueyksikössä Keski- Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 34 625 (vuonna 2011). Pylaía sijaitsee noin kuusi kilometriä Thessalonikin keskustasta kaakkoon ja se on käytönnössä Thessalonikin esikaupunki. Pylaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pylaía-Chortiátiksen kunnaksi yhdessä Chortiátiksen ja Panóraman kanssa, jolloin se muuttui uuden kunnan kunnallisyksiköksi. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Pylaía-Chortiátis
Rafína

Rafína () on Kreikan kaupunki sekä samanniminen Rafína-Pikérmin kunnan kunnallisyksikkö (Δημοτική Ενότητα Ραφήνας, Dimotikí Enótita Rafínas) ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 13 091 ja varsinaisen Rafínan kaupungin väkiluku 12 168 (vuonna 2011). Rafína on Rafína-Pikérmin kunnan kuntakeskus. pienoiskuva|vasen|220px|Rafínan satamaa. Rafínan kaupunki sijaitsee Attikan itärannikolla Petaliónlahden rannalla noin 25 kilometriä Ateenan keskustasta koilliseen. Kaupungin oletetaan perineen nimensä antiikin aikaisesta Arafenin demoksesta, joka sijaitsi samalla seudulla. Rafína on (Lávrion ohella) Attikan alueen merkittävimpiä satamia Pireuksen jälkeen. Sieltä kulkee laivoja Euboialle sekä Kykladien saaristoon, muun muassa Ándrokselle, Tínokselle ja Mýkonokselle. Rafína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Rafína-Pikérmin kunnaksi yhdessä Pikérmin kanssa, jolloin se muuttui uuden kunnan kunnallisyksiköksi. Rafínan seutu kärsi suuria tuhoja vuoden 2018 maastopaloissa. == Kunnallisyksikön osat == Rafínan kunnallisyksikkö muodostuu seuraavista kylistä, kaupungeista tai muista asutuksista: Kylä, kaupunki tai muu asutus Väkiluku (2011) Kallitechnoúpoli 923 Rafína 12 168 Yhteensä: 13 091 == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Rafína-Pikérmi
Get Lucky (Daft Punkin kappale)

Get Lucky on ranskalaisen housemusiikkiduo Daft Punkin kappale, jolla vierailee Pharrell Williams. Kappaleen ovat sanoittaneet Pharrell Williams sekä Daft Punk. Se on Daft Punkin neljännen, Random Access Memories -studioalbumin johdantosingle. Ennen julkaisuaan singlenä "Get Luckya" käytettiin Saturday Night Liven aikana esitetyissä televisiomainoksissa, jonka jälkeen Rodgers ja Williams ilmoittivat heidän molempien esiintymisestä kappaleella. Pieniä otteita kappaleesta on myynninedistämistarkoituksessa havaittavissa videosarjassa The Collaborators. "Get Lucky" on disco- ja funk- kappale, jonka sanoitukset kertovat Williamsin mukaan onnesta olla yhdessä jonkun kanssa, kuten myös seksuaalisesta kemiasta. Vuodettuaan nettiin huhtikuun puolessavälissä single julkaistiin digitaalisesti ladattavana 19. huhtikuuta 2013. "Get Lucky" on saanut suosiota kriitikoilta, ja siitä on tehty lukuisia coverversioita ja parodioita. Kappale on saavuttanut sijoituksia kymmenen parhaan joukossa yli 32 valtion musiikkilistoilla sekä on myynyt yli 9,3 miljoonaa kopiota. Kappale voitti palkinnot 56:ssa Grammy- palkintogaalassa kategorioissa "Vuoden levytys" ja "Paras popduon/yhtyeen esitys", jonka aikana Stevie Wonder liittyi Daft Punkiin, Williamsiin ja Rodgersiin esittääkseen kappaleen lavalla näiden seurassa. == Lähteet == Luokka:Vuoden 2013 kappaleet Luokka:Daft Punkin kappaleet Luokka:Pharrell Williamsin kappaleet Luokka:Grammy-palkitut kappaleet
Salamis (kaupunki)

Salamis (; ) on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Σαλαμίνας, Dimotikí Enótita Salamínas) ja entinen itsenäinen kunta. Se sijaitsee Salamiin saarella Saarten alueyksikössä Attikan alueella. Koko kunnallisyksikön väkiluku on 31 776 ja varsinaisen Salamiin kaupungin väkiluku 25 370 (vuonna 2011). Salamis on Salamiin saaren pääkaupunki, Salamiin kunnan kuntakeskus ja Saarten alueyksikön hallinnollinen keskus. Salamiin kaupunki sijaitsee Salamiin saaren länsirannikolla Salamiinlahden pohjukassa. Se on väkiluvultaan saaren suurin asutus. Nykyinen Salamiin kaupunki on saaren kolmas tämän niminen kaupunki. Antiikin Salamiin kaupunki sijaitsi alun perin saaren etelärannikolla ja myöhemmin ateenalaisvallan aikana saaren itärannikolla eli Ateenan puolella lähellä nykyistä Ampelákiaa. Nykyinen Salamiin kaupunki on kehittynyt myöhemmin eri paikkaan. Salamiin kunnallisyksikkö käsittää suurimman osan Salamiin saaresta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Salamiin kunnaksi yhdessä Ampelákian kanssa, jolloin se muuttui uuden kunnan kunnallisyksiköksi. Kaupungin nähtävyyksiin kuuluu muun muassa Salamiin arkeologinen museo. == Kunnallisyksikön osat == Salamiin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aiánteio Aiánteio 4 860 Dimítrani 96 Gaïdoúri (saari) 0 Kanákia 206 Kolónes 153 Maroúdi 141 Kanákia (saari) 0 Péra (saari) 0 Peristéria (saari) 0 Pérani 226 Peristéria 206 Trínisa (saari) 0 Salamís Ágios Geórgios (saari) 0 Arpidóni (saari) 0 Batsí 235 Ellinikó 58 Léros (saari) 0 Makrónisos (saari) 0 Megáli Kyrá (saari) 0 Mikrí Kyrá (saari) 0 Faneroménin luostari (Moní Koimíseos Theotókou Faneroménis) 27 Revythoúsa (saari) 0 Salamís 25 370 Stenó 198 Yhteensä: 31 776 == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Salamis
Albin Ekdal

Albin Ekdal (s. 28. heinäkuuta 1989 Tukholma) on ruotsalainen jalkapalloilija, joka edustaa Italian Serie A:ssa pelaavaa Sampdoriaa. Oikeajalkainen Ekdal on pelipaikaltaan keskikenttäpelaaja. Hän kuuluu myös Ruotsin jalkapallomaajoukkueeseen. Ekdalin isä Lennart Ekdal on tunnettu ruotsalainen toimittaja. == Ura == === Seurajoukkueura === Brommapojkarnassa uransa aloittanut Ekdal edusti seuraa vuodet 2007–2008. Kaudella 2007 hän teki myös pääsarjadebyyttinsä Allsvenskanissa. Kesällä 2008 Ekdal siirtyi Superettaniin pudonneesta Brommapojkarnasta Italian suurseuraan Juventukseen. Hän edusti Juventusta kahden vuoden ajan, mutta pelasi Serie A:ssa ainoastaan kolme peliä. Kauden 2009–2010 hän oli kokonaan lainalla toisessa Serie A -seurassa AC Sienassa. Kesäkuussa 2010 Ekdal siirtyi Juventuksesta Serie A:n Bologna FC:n, jota hän edusti yhden kauden ajan pelaten liigassa 22 ottelua ja tehden yhden maalin. Kesän 2011 siirtoikkunassa Ekdal vaihtoi jälleen seuraa Italiassa, nyt hän siirtyi Cagliari Calcioon, joka sekin pelasi Serie A:ssa. Cagliarissa Ekdalista on tullut yksi seuran avainpelaajista. Syyskuussa 2014 hän teki uransa ensimmäisen hattutempun, kun Cagliari voitti Inter Milanin 4–1. Kauden 2014–2015 jälkeen Cagliari putosi Serie B:hen. Ekdal pelasi seurassa yhteensä 116 ottelua tehden kahdeksan maalia. Heinäkuussa 2015 Ekdal siirtyi Saksan Bundesliigan Hamburger SV:hen, jonka paidassa hän debytoi seuraavassa kuussa Bayern Müncheniä vastaan. Hän pelasi kolmen kauden aikana Bundesliigassa 54 ottelua ja teki yhden maalin. Elokuussa 2018 hän siirtyi Sampdoriaan. Siellä hän on pelannut Serie A:ssa jokaisena kolmena kautena 32 ottelua. Kolmannella kaudella hän teki kaksi maalia: yhden AC Milania ja yhden Hellas Veronaa vastaan. === Maajoukkueura === Ruotsia monissa eri nuorten maajoukkueissa edustanut Ekdal debytoi Ruotsin A-maajoukkueessa elokuussa 2011 ystävyysottelussa Ukrainaa vastaan. Hän on pelannut 60 A-maaottelua, joihin sisältyy kolme ottelua EM-kilpailuissa 2016, viisi ottelua MM-kilpailuissa 2018 ja kolme ottelua kesän 2021 EM-kilpailujen alkulohkossa. == Lähteet == * * http://www.national-football-teams.com/player/44439/Albin_Ekdal.html === Viitteet === Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Stavroúpoli

Stavroúpoli (; ) on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Σταυρούπολης, Dimotikí Enótita Stavroúpolis; kath. Δημοτική Ενότητα Σταυρουπόλεως, Dimotikí Enótita Stavroupóleos) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 46 008 (vuonna 2011). Stavroúpoli on Pávlos Meláksen kunnan kuntakeskus. Stavroúpoli sijaitsee noin neljä kilometriä Thessalonikin keskustasta pohjoiseen ja se on käytännössä Thessalonikin esikaupunki. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Políchnin kanssa. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Pávlos Melás
Sykiés

Sykiés (; ) on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Συκεών, Dimotikí Enótita Sykeón) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 37 753 (vuonna 2011). Sykiés on Neápoli-Sykiésin kunnan kuntakeskus. Sykiés sijaitsee vain pari kilometriä Thessalonikin keskustasta koilliseen ja se on käytännössä Thessalonikin esikaupunki tai kaupunginosa. Sykiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Neápolin ja Péfkan kanssa. == Lähteet == Luokka:Keski-Makedonian entiset kunnat Luokka:Keski-Makedonian kaupungit Luokka:Neápoli-Sykiés
Hans Gustaf Snellman

Hans Gustaf Wilhelm Snellman (28. syyskuuta 1910 Helsinki – 23. kesäkuuta 1997 Helsinki) oli suomalainen asianajaja ja monien yritysten johdossa vaikuttanut asiantuntija. Snellmanin vanhemmat olivat varatuomari, asianajaja Hannes Snellman ja Sara Wilhelmiina von Knorring. Hän tuli ylioppilaaksi Svenska Samskolanista 1932, suoritti ylemmän oikeustutkinnon 1938 ja sai varatuomarin arvon 1943. Snellman työskenteli isänsä asianajotoimistossa, jonka omistajaksi hän tuli 1942. Toimiston erikoisalaa oli alusta pitäen liikejuridiikka ja kansainvälinen kauppa. Snellmanin aikana toimisto menestyi ja laajeni huomattavasti. Liikejuristin kokemustaan Snellman hyödynsi useiden eri teollisuuden ja kaupan alan yritysten johtoelimissä. Suomen Asianajajaliiton hallituksen jäsen hän oli 1962–1970. Snellman toimi 1940–1952 Suomen Punaisen Ristin juristina, mistä tehtävästä hän päätyi marsalkka Mannerheimin henkilökohtaiseksi lakimieheksi. Hän hoiti myös Mannerheim-säätiötä, jolle marsalkka testamenttasi omaisuutensa, ensin säätiön sihteerinä ja asiamiehenä, sitten hallituksen jäsenenä ja lopulta puheenjohtajana. Mannerheimin koti muutettiin 1960-luvulla Snellmanin johdolla museoksi. Snellman sai laamannin arvon 1982. Hän harrasti modernia maalaustaidetta ja oli Italian ystävä, joka muun muassa toimi Villa Lanten valtuuskunnan puheenjohtajana. Hän myös tutki lintuja ja metsästi. Snellmanin puoliso vuodesta 1941 oli Kitty Marghareta Hanell (1919–1970). Heidän poikansa Johan Gustaf Snellman jatkoi isänsä ja isoisänsä uralla samassa asianajotoimistossa. ==Lähteet== Luokka:Suomalaiset asianajajat Luokka:Suomalaiset elinkeinoelämän vaikuttajat Luokka:Vuonna 1910 syntyneet Luokka:Vuonna 1997 kuolleet
Távros

Távros () on Kreikan kaupunki sekä samanniminen Moscháto-Távroksen kunnan kunnallisyksikkö (Δημοτική Ενότητα Ταύρου, Dimotikí Enótita Távrou) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 14 972 (vuonna 2011). Távros, suomeksi ”Härkä”, on Ateenan esikaupunkialuetta ja sijaitsee vain noin kolme kilometriä Ateenan keskustasta lounaaseen ja noin viisi kilometriä Pireuksesta koilliseen. Kaupungissa sijaitsee Távroksen metroasema. Távros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Moscháto-Távroksen kunnaksi yhdessä Moscháton kanssa, jolloin se muuttui uuden kunnan kunnallisyksiköksi. == Lähteet == Luokka:Attikan entiset kunnat Luokka:Attikan kaupungit Luokka:Moscháto-Távros
Vári

Vári () on Kreikan kaupunki sekä samanniminen Vári-Voúla-Vouliagménin kunnan kunnallisyksikkö (Δημοτική Ενότητα Βάρης, Dimotikí Enótita Váris) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 15 855 (vuonna 2011). Vári sijaitsee Saroninlahden rannalla ja Ymittós-vuoren eteläpuolella noin 18 kilometriä Ateenan keskustasta kaakkoon. Sen kaupunginosiin kuuluu muun muassa niin kutsutulla Ateenan Rivieralla sijaitseva Várkiza. Vári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vári-Voúla-Vouliagménin kunnaksi yhdessä Voúlan ja Vouliagménin kanssa, jolloin se muuttui uuden kunnan kunnallisyksiköksi. Kaupungin lähellä sijaitsee Nymfoleptoksen luola, joka tunnetaan myös Várin luolana. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Vári-Voúla-Vouliagméni
Voúla

Voúla () on Kreikan kaupunki sekä samanniminen Vári-Voúla-Vouliagménin kunnan kunnallisyksikkö (Δημοτική Ενότητα Βούλας, Dimotikí Enótita Voúlas) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 28 364 (vuonna 2011). Voúla on Vári-Voúla-Vouliagménin kunnan kuntakeskus. Voúla sijaitsee Saroninlahden rannalla noin 15 kilometriä Ateenan keskustasta etelään ja se on käytännössä Ateenan esikaupunki. Voúla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Vári-Voúla-Vouliagménin kunnaksi yhdessä Várin ja Vouliagménin kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Vári-Voúla-Vouliagméni
Ymittós (kaupunki)

Ymittós () on Kreikan kaupunki sekä samanniminen Dáfni-Ymittóksen kunnan kunnallisyksikkö (Δημοτική Ενότητα Υμηττού, Dimotikí Enótita Ymittoú) ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 10 715 (vuonna 2011). Ymittóksen kaupunki sijaitsee noin kolme kilometriä Ateenan keskustasta kaakkoon ja se on Ateenan esikaupunkialuetta. Se on saanut nimensä Ymittós- eli Hymettos-vuoresta, joka sijaitsee kaupungin itäpuolella. Ymittós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dáfni-Ymittóksen kunnaksi yhdessä Dáfnin kanssa, jolloin se muuttui uuden kunnan kunnallisyksiköksi. Ymittóksen kunnan pinta- ala oli vain 0,975 neliökilometriä ja se oli vuoden 2011 uudistusta edeltäneistä kunnista alueeltaan toiseksi pienin (Néa Chalkidónan jälkeen). == Lähteet == Luokka:Attikan entiset kunnat Luokka:Attikan kaupungit Luokka:Dáfni-Ymittós
Lander

Lander on seuraavien henkilöiden sukunimi: * Anton Lander (s. 1991), ruotsalainen jääkiekkoilija * David Lander (1947–2020), yhdysvaltalainen näyttelijä * Harald Lander (1905–1971), tanskalainen balettitanssija * Leena Lander (s. 1955), suomalainen kirjailija * Toni Lander (s. 1931), tanskalainen balettitanssija
Bernhard Landtman

Bernhard Landtman (17. marraskuuta 1916 Helsinki – 9. toukokuuta 1979 Helsinki) oli suomenruotsalainen lastenlääkäri ja professori.Kuka kukin on 1978, s. 487. Helsinki: Otava 1978. ISBN 951-1-04755-8 Landtmanin isä oli sosiologi, professori Gunnar Landtman,Facta 2001, osa 9, p. 594. WSOY 1984. äiti Alice o.s. Junnelius ja puoliso vuodesta 1950 Brita Namiko Thune. Ylioppilaaksi Landtman tuli 1934 ja valmistui lääketieteen lisensiaatiksi 1943. Hän väitteli tohtoriksi Helsingin yliopistossa vuonna 1944 ja hoiti yliopiston lastentautiopin henkilökohtaista ylimääräistä professuuria 1961–1979. Hänen tutkimusalaansa olivat lasten synnynnäiset sydänviat. Landtman julkaisi pediatriikan alalta noin 150 tieteellistä kirjoitusta. == Lähteet == ==Kirjallisuutta== * ==Aiheesta muualla== * Luokka:Suomalaiset lääkärit Luokka:Helsingin yliopiston ruotsinkieliset professorit Luokka:Suomalaiset professorit Luokka:Vuonna 1916 syntyneet Luokka:Vuonna 1979 kuolleet
A. P. Arvelo

Armas Pietari Arvelo, sukunimi vuoteen 1906 Achrén (29. kesäkuuta 1886 Uskela – 13. lokakuuta 1966 Helsinki) oli suomalainen vankeinhoitolaitoksen ylijohtaja. Arvelon vanhemmat olivat maanviljelijä Magnus Achrén ja Johanna Kristina Ahlfors. Hän pääsi ylioppilaaksi Turun reaalilyseosta 1906 ja opiskeli Helsingin yliopistossa suorittaen alemman ja ylemmän hallintotutkinnon 1911 ja oikeustutkinnon 1913. Arvelo sai varatuomarin arvon 1916. Arvelo oli Suomen senaatin palveluksessa 1911–1917, vankeinhoitohallituksen kanslistina 1917, senaatin kanslistina 1918 ja vankeinhoitohallituksen ja vankeinhoitoviraston ylijohtajana 1920–1945. Hän joutui eroamaan virasta vankeinhoitolaitokseen kohdistuneen voimakkaan kritiikin vuoksi. Viimeksi Arvelo oli Helsingin panttilainakonttorin toimitusjohtajana 1946–1959. Hän oli vankilaoikeuden puheenjohtajana 1932–1945, Suomen Vankeusyhdistyksen johtokunnan puheenjohtajana 1920–1932 sekä useiden valtion komiteoiden puheenjohtajana. Arvelo oli myös Uudenmaan läänin vaalipiirin keskuslautakunnan puheenjohtajana 1936–1948. Arvelo oli naimisissa 1913–1959 kansakoulunopettaja Lempi Ihanelma Lehtiön (1881-1959) kanssa. Heidän tyttärensä oli näyttelijä Ritva Arvelo ja poikansa puunsuojausalan uranuurtaja metsänhoitaja, ekonomi Teppo K. Arvelo (1916–2003).Kuka kukin on 1954 (Projekt Runeberg)Ylioppilasmatrikkeli 1906 s. 20Teppo K. Arvelon muistokirjoitus (Helsingin Sanomat muistot) == Teoksia == Nimellä A. P. Arvelo: * Virkamieslainsäädäntö : kokoelma valtion viran ja toimen haltijoita koskevia lakeja ja asetuksia ; toim. A. P. Arvelo. WSOY 1931 * Huoltolait : kokoelma yhteiskunnallista huoltoa koskevia lakeja ja asetuksia ; toim. A. P. Arvelo. WSOY 1937 * Virkamieslait : kokoelma valtion viran ja toimen haltijoita koskevia lakeja ja asetuksia ; toim. A. P. Arvelo. Tekijä, Helsinki 1942 * Kunnallisvaalit : käsikirjanen : kokoelma kunnallisvaaleja koskevia säännöksiä lyhyine selityksineen ; koonnut A. P. Arvelo. Tekijä, Helsinki 1950, 2. uud. painos WSOY 1953 * Valtiolliset vaalit : käsikirjanen : kokoelma valtiollisia vaaleja koskevia säännöksiä lyhyine selityksineen ; koonnut A. P. Arvelo. WSOY 1955 Nimimerkillä Lakimies: * Elinkautinen ja perinöllinen vuokrasopimus : vuokralautakuntien tarpeeksi kirjoitettu. Tekijä, Helsinki 1911 * Mitä asioita vuokralautakunta saa vain sovitella ja mitä se saa päättää?. Tekijä, Helsinki 1911 * Keskustelua valtiollisista uudistuksista ; eripainos Uuden Suomen n:rosta 181/182 1932. Helsinki 1932 == Lähteet == == Aiheesta muualla == * Luokka:Valtionlaitosten johtajat Luokka:Suomalaiset juristit Luokka:Vuonna 1886 syntyneet Luokka:Vuonna 1966 kuolleet
Kylmyyspuoliaavikko

Kylmyyspuoliaavikko (polaaripuoliaavikko) on kylmyysaavikkoa hieman kasvirikkaampi, mutta silti kitukasvuinen tundratyyppi. Kasvillisuus kasvaa laikkuina kiven, soran tms. päällä. Kylmyyspuoliaavikoita esiintyy mm Huippuvuorilla ja Kanadan Arktisilla saarilla. Kylmyyspuoliaavikolla kasvaa muun muassa lapinvuokkoa Dryas octopetalaaEffects of changes in climate and UV radiation levels on structure of arctic ecosystems in the short and long term. == Vyöhykkeet == Yleensä kylmyyspuoliaavikolla tarkoitetaan yläarktisen tundran eteläosaa tai keskiarktisen tundran kuivia alueita. Cavm-luokituksessa vyöhykkeen C kuivat alueet ja vyöhyke B Circumpolar Arctic Vegetation Unit P1 ja kasvityyppi P1, suikerotundra. == Katso myös == *Tundra *Kylmyysaavikko == Lähteet == Luokka:Tundra Luokka:Arktis
Ihminen (täsmennyssivu)

Ihminen tai ihmiset voi viitata esimerkiksi seuraaviin: * ihmiset (Homo), isojen ihmisapinoiden heimoon kuuluva nisäkässuku ** ihminen, ihmisten sukuun kuuluva laji * ihmiset, J. R. R. Tolkienin kirjoissa esiintyvä kuvitteellinen kansa * Ihmiset, Club for Fiven albumi vuodelta 2011
Bruno Breitholtz

Bruno Vilhelm Breitholtz (3. joulukuuta 1870 Hämeenlinna – 21. tammikuuta 1920 Helsinki) oli suomalainen vankeinhoitolaitoksen ylijohtaja. Breitholtzin vanhemmat olivat maanmittauskonttorin sihteeri Petter Wilhelm Breitholtz (1842–1901) ja Maria Charlotta Lindqvist (1844–1881). Hän pääsi ylioppilaaksi Haminan lyseosta 1889 ja opiskeli Helsingin yliopistossa suorittaen kameraalitutkinnon 1894 ja ylemmän hallintotutkinnon 1895. Breitholtz toimi vankeinhoitovirkamiehenä ja hän oli Viipurin lääninvankilan johtajana 1900–1914, Helsingin köyhäinhoitohallituksen toimitusjohtajana 1914–1917, vankilantarkastajana 1917–1918 sekä vankeinhoitohallituksen ylijohtajana 1918–1920. Breitholtz oli naimisissa vuodesta 1908 Hellin Elsa Tarhosen (1885–1966) kanssa.Geni.com : Bruno Vilhelm Breitholtz == Lähteet == Luokka:Valtionlaitosten johtajat Luokka:Suomalaiset virkamiehet Luokka:Vuonna 1870 syntyneet Luokka:Vuonna 1920 kuolleet
Julius Dieckhoff

Julius Harald Dieckhoff (27. kesäkuuta 1853 Kakskerta – 9. toukokuuta 1924 Kirkkonummi) oli suomalainen vankeinhoitohallituksen ylijohtaja. Dieckhoffin vanhemmat olivat lennätinaseman päällikkö Julius Johann Heinrich Dieckhoff ja Fredrika Albertina Westerholm. Hän pääsi ylioppilaaksi Turun lukiosta 1871 ja opiskeli Helsingin yliopistossa suorittaen oikeustutkinnon 1880. Dieckhoff sai varatuomarin arvon 1882. Dieckhoff toimi senaatin kanslian kielenkääntäjänä 1882–1883, venäjänkielen kääntäjänä Helsingin maistraatissa 1887–1902 sekä Suomen kenraalikuvernöörin kansliassa 1891–1902, kenraalikuvernöörin kanslian kanslistina ja toimistopäällikön apulaisena 1895–1902 ja vankeinhoitohallituksen ylijohtajana 1902–1906. Hän sai 1893 kollegiasessorin arvon.Wikiaineisto : Kuka kukin oli 1961 Vankeinhoitohallituksen ylitirehtööriksi Dieckhoff nimitettiin poliittisista syistä erotetun Alexis Gripenbergin tilalle. Katsottiin, että Venäjällä opiskellut ja pitkään Suomen venäläisen hallinnon palveluksessa toiminut Dieckhoff nauttisi kenraalikuvernööri Nikolai Bobrikoffin luottamusta. Hän joutui kuitenkin eroamaan virastaan jo vuonna 1906, kun poliittisen murhan tehnyt aktivisti Lennart Hohenthal karkasi Helsingin lääninvankilasta. == Lähteet == Luokka:Valtionlaitosten johtajat Luokka:Suomalaiset juristit Luokka:Vuonna 1853 syntyneet Luokka:Vuonna 1924 kuolleet
Elizabeth Holmes

Elizabeth Holmes (s. 1984) on yhdysvaltalainen keksijänä esiintynyt yrittäjä, joka väitti Theranos-yrityksensä tuovan markkinoille menetelmän, jolla pienestä verinäytteestä voitaisiin analysoida jopa 200 sairautta. Väite osoittautui myöhemmin huijaukseksi. Toukokuussa 2023 Holmes alkoi suorittaa petoksista hänelle määrättyä 11 vuoden ja 3 kuukauden vankeustuomiota. ==Theranos ja uudenlaiset verikokeet== Holmes keskeytti opintonsa Stanfordin yliopistossa 19-vuotiaana ja perusti Theranos-yrityksensä vuonna 2003. Hän kertoi sen kehittäneen verikoetta, jota varten tarvitaan vain yksi halpa verinäyte, joka sisältää pari tippaa verta mutta jonka perusteella Theranosin laboratoriossa pystyttäisiin tekemään kattava analyysi potilaan eri sairaustiloista sen sijaan että tulosten saamiseksi tarvittaisiin useita kalliita verikokeita ja paljon verta. Theranos keräsi 900 miljoonaa dollaria pääomasijoituksia ja yrityksen arvoksi arvioitiin parhaimmillaan kymmenen miljardia dollaria. Holmes omisti osakkeista puolet. Theranoksen hallituksessa istuivat muiden muassa Yhdysvaltain entinen puolustusministeri William Perry sekä entiset ulkoministerit George P. Shultz ja Henry Kissinger. == Huijauksen paljastuminen == Syksyllä 2015 The Wall Street Journal kyseenalaisti Theranosin toiminnan. Yrityksen käyttämää niin kutsuttua Edison-tekniikkaa tukevia tutkimuksia ei ollut julkaistu tieteellisissä julkaisuissa eikä yritys ollut liikesalaisuuteen vedoten suostunut kertomaan, miten se verikokeitaan tekee. Lisäksi tekniikalla saadut tulokset kyseenalaistettiin. Yhdysvaltain lääkevirasto (FDA) ei myöskään ollut hyväksynyt tekniikan käyttöä. Wall Street Journal paljasti, että Theranos ei klinikoillaan juurikaan tehnyt veritestejä markkinoimallaan tekniikalla vaan perinteisillä tekniikoilla. Vuonna 2016 Theranos sulki verikoelaboratorionsa mutta ilmoitti jatkavansa tuotteidensa kehittelyä. Maaliskuussa 2018 Yhdysvaltain arvopaperimarkkinaviranomainen SEC nosti Holmesia vastaan syytteet ”massiivisesta petoksesta”. Syyskuussa 2018 yhtiön ilmoitettiin lopettavan toimintansa. Holmes tuomittiin liittovaltion tuomioistuimessa tammikuussa 2022 neljästä petoksesta. Häntä vastaan oli nostettu yksitoista syytettä, joista neljä hylättiin. Kolmen syytteen kohdalla valamiehistö ei päässyt yksimielisyyteen syyllisyydestä. Oikeudessa esitettyjen todisteiden perusteella Holmes valehteli sopimuksista, jotka Theranos oli väitetysti tehnyt muun muassa Pfizerin ja Yhdysvaltain armeijan kanssa. Holmes on kiistänyt syytteet ja syyttää itse entistä miesystäväänsä ja liikekumppaniansa Ramesh Balwania henkisestä ja seksuaalisesta hyväksikäytöstä sekä petoksen toimeenpanosta. Holmes sai 11 vuoden 3 kuukauden vankeustuomion 18. marraskuuta 2022 ja alkoi suorittaa sitä toukokuun lopulla 2023. Rikoskumppani Ramesh Balwani sai joulukuussa 2022 lähes 13 vuoden vankeustuomion. Holmesista on vuonna 2022 julkaistu 8-osainen television draamasarja The Dropout, jossa häntä näyttelee Amanda Seyfried. ==Lähteet== Luokka:Yhdysvaltalaiset yrittäjät Luokka:Talousrikoksista tuomitut henkilöt Luokka:Vuonna 1984 syntyneet Luokka:Elävät henkilöt
Parhaan äänityksen Jussi

Parhaan äänityksen Jussi oli yksi suomalaisen elokuva-alan Jussi-palkinnoista, jota jakoi Filmiaura. Palkintoa jaettiin vuosina 1980–1991. == Voittajat == Myöntämisvuosi Palkinnon saaja Elokuva 1980 Antero Honkanen Korpinpolska 1986 Paul Jyrälä Da Capo 1987 Antero Honkanen erikoisäänityöskentelystä suomalaisessa elokuvassa 1989 Matti Kuortti ja Paul Jyrälä Kuutamosonaatti 1990 Paul Jyrälä ja työryhmä Talvisota 1991 Jouko Lumme Amazon ==Lähteet== * Luokka:Jussi-palkinto
Joukkohysteria

Joukkohysterialla tai massahysterialla tarkoitetaan sosiologiassa ja psykologiassa jotain useamman ihmisen kokemaa harhakuvitelmaa tai käytösmallia, joka voi levitä yhteisössä varsin nopeastikin. Joukkohysteriaa esiintyy monissa muodoissa, jonka vuoksi sen tarkka määritelmä ja luokittelu on vaikeaa. Joukkohysteriaa kuvaillaan myös konversiohäiriöksi, jossa ihminen kokee fyysisiä oireita ilman fyysistä syytä. Massahysteria voi alkaa nopeasti, esimerkiksi keskeltä suurta väkijoukkoa kun yksi henkilöistä luulee paikalla olevan pommin. Kauhu leviää nopeasti väkijoukon läpi, ja ihmiset alkavat kauhuissaan juosta pakoon, jopa talloen ja vammauttaen muita ihmisiä. Ihminen alkaa toimia vaiston varassa, eikä ala kyseenalaistamaan pommin olemassaoloa. Massahysteria voi myös syntyä hitaasti. Näissä tapauksissa oireet ovat yleensä dramaattisempia kuin nopeasti alkaneessa massahysteeriassa. Tansaniassa tiedetään 20 oppilaan joukkopyörtymistapaus, jossa 20 oppilasta pyörtyi kesken loppukokeen. Ilmiölle haettiin selitystä mm. yliluonnollisista ilmiöistä, mutta todennäköisempi syy lienee ahdistus. Oppilaiden pyörtyminen sai näin aikaan ketjureaktion. Lääketieteessä termillä tarkoitetaan ilmiötä, jossa useampi henkilö luulee kärsivänsä jostain oireesta. Jopa tuhansia täysin terveitä ihmisiä saattaa hakeutua hoitoon taudin vuoksi, joka ei edes voisi tarttua ihmiseen. Joukkohysterian ehkäisyssä asianmukainen tiedotus on usein tärkeässä roolissa. ==Lähteet== Luokka:Sosiaalipsykologia
Jussi-palkinnot 1986

Jussi-palkinnot 1986 jaettiin 7. helmikuuta 1986 järjestetyssä jakotilaisuudessa ravintola Vanha Polissa Helsingissä. Palkinnot jaettiin elokuville, jotka olivat saaneet ensi-iltansa vuonna 1985. ==Voittajat== Sarja Voittaja Elokuva Paras ohjaus Rauni Mollberg Tuntematon sotilas Matti Ijäs Painija Paras käsikirjoitus Matti Ijäs Painija Paras miespääosa Risto Tuorila Tuntematon sotilas Paavo Liski Tuntematon sotilas Paras naispääosa Soli Labbart Kunniallinen petkuttaja Paras alkuperäisaihe Mika Kaurismäki Rosso Paras dramatisointi Claes Olsson Häng dej pojkfan! Paras kuvaus Raimo Hartzell Jumala on kauneus Paras leikkaus Irma Taina Suuri illusioni Paras äänitys Paul Jyrälä Da Capo ===Kunniakirjat=== * 7 kotimaiselle elokuvalle * 14 ulkomaiselle elokuvalle ==Lähteet== * * ===Viitteet=== 1986 Luokka:1986
Océane Dodin

Océane Dodin (s. 24. lokakuuta 1996 Lille) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 93 syyskuussa 2016. Hän on voittanut urallaan yhden WTA-turnauksen kaksinpelissä. Grand Slam -debyyttinsä hän teki vuoden 2015 Australian avoimissa. Marraskuussa 2014 Dodin pääsi WTA 125K -turnauksen välieriin Limoges'ssä, jossa hän hävisi Kristina Mladenovicille. Ensimmäisen WTA-turnausvoittonsa hän saavutti syyskuussa 2016 pelatussa Quebecin turnauksessa, jonka loppuottelussa hän voitti Lauren Davisin. Voiton myötä Dodin nousi ensimmäistä kertaa maailmanlistalla sadan parhaan joukkoon. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 1996 syntyneet Luokka:Elävät henkilöt
Odil Ahmedov

Odil Olimjonovich Ahmedov (s. 25. marraskuuta 1987 Namangan, Uzbekistanin SNT) on uzbekistanilainen jalkapalloilija, pelipaikaltaan keskikenttäpelaaja. Hän edustaa Venäjän valioliigassa pelaavaa FK Krasnodaria. Viitattu 21.1.2015. Maajoukkuetasolla Ahmedov edustaa kotimaansa Uzbekistanin maajoukkuetta, jonka paidassa hän debytoi lokakuussa 2007 harjoitusottelussa Taiwania vastaan. Ahmedov on valitti kahdesti Uzbekistanin vuoden jalkapalloilijaksi, vuosina 2009 ja 2011. ==Lähteet== Luokka:Uzbekistanilaiset jalkapalloilijat Luokka:Vuonna 1987 syntyneet Luokka:Elävät henkilöt
Kevin Kampl

Kevin Kampl (s. 9. lokakuuta 1990 Solingen, Saksa) on saksalaissyntyinen slovenialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa RB Leipzigia, jonne hän siirtyi vuonna 2017 Bayer Leverkusenista. Viitattu 25.11.2023. == Seurajoukkueura == Kampl pelasi Bayer Leverkusenin kakkosjoukkueessa 36 Regionalligan ottelua vuosina 2009–2011. Välillä hän pelasi lainalla Greuther Fürthissä yhden ottelun 2. Bundesliigassa ja seitsemän peliä Regionalligassa. Ainoan ottelunsa Leverkusenin ykkösjoukkueessa hän pelasi Eurooppa-liigassa Metalist Harkovaa vastaan helmikuussa 2011. Hän siirtyi kesällä 2011 VfL Osnabrückiin, jossa pelasi seuraavalla kaudella 35 3. Ligan ottelua. Kampl siirtyi heinäkuussa 2012 VfR Aaleniin, jossa ehti pelata vain kolme Saksan kakkosliigan ottelua ennen kuin siirtyi elokuun 2012 lopulla Red Bull Salzburgiin. Hän pelasi kahden ja puolen kauden aikana 74 Itävallan Bundesliigan ottelua, joissa teki 18 ja syötti 34 maalia. Hän voitti Itävallan liiga- ja cupmestaruuden kaudella 2013–2014. Eurooppa-liigassa hän teki 17 ottelussa seitsemän ja alusti kymmenen maaiia. Mestarien liigan karsinnoissa hän pelasi kuusi ottelua. Kampl siirtyi Borussia Dortmundiin 12 miljoonalla eurolla tammikuussa 2015. Hän pelasi seurassa 14 bundesliigaottelua ja yhden Mestarien liigan pelin. Saman vuoden elokuussa hän palasi Bayer Leverkuseniin 11 miljoonan euron siirtosummalla. Hän pelasi seurassa kahden vuoden aikana 53 liigaottelua, joissa teki neljä ja syötti viisi maalia. Mestarien liigan 13 ottelussa hän viimeisteli kaksi ja syötti neljä maalia. Kampl siirtyi bundesliigaseura RB Leipzigiin 20 miljoonalla eurolla kesällä 2017. Kauden 2022–2023 loppuun mennessä pelaamissaan 148 liigaottelussa hän on tehnyt seitsemän ja syöttänyt 15 maalia. Mestarien liigan 25 ottelussa hän on antanut kaksi maalisyöttöä. Eurooppa-liigassa hän on pelannut 13 ottelua ja syöttänyt kaksi maalia. Hän voitti Saksan cupin 2022 ja 2023. == Maajoukkueura == Maajoukkuetasolla Kampl edustaa vanhempiensa kotimaan Slovenian maajoukkuetta. Ensimmäisen maaottelunsa hän pelasi MM-karsinnassa Kyprosta vastaan lokakuussa 2012. Ensimmäisen maaottelumaalinsa hän teki MM-karsintaottelussa Albaniaa vastaan syyskuussa 2013. Kaikkiaan hän on pelannut 28 maaottelua, joissa on tehnyt kaksi maalia. Hän on pelannut yhdeksän MM- ja kymmenen EM-karsintaottelua. Viimeksi hän on pelannut maajoukkueessa syyskuussa 2018. == Huomionosoituksia == Kampl valittiin Slovenian vuoden jalkapalloilijaksi 2013 ja 2014. == Lähteet == Luokka:Slovenialaiset jalkapalloilijat Luokka:Vuonna 1990 syntyneet Luokka:Elävät henkilöt
Huthikapina

Huthikapina, myös Jemenin šiialevottomuudet, oli sisällissota Jemenin pohjoisosissa. Kapina alkoi huthien uskonnollisen johtajan Hussein al-Huthin protestiliikkeestä, joka vastusti Jemenin hallinnon hyviä suhteita Yhdysvaltoihin. Kapinalliset saivat tammikuussa 2015 Jemenin pääkaupungin Sanaan haltuunsa ja hajottivat parlamentin helmikuussa, mistä alkoi Jemenin sisällissota. ==Historia== Huthit ovat zaidilaista šiialaisuuden suuntausta noudattavia muslimeja. Zaidilaiset imaamit hallitsivat Pohjois-Jemeniä lähes 1 000 vuotta aina vuoteen 1962 saakka. Sittemmin hutheja on syrjitty, koska heidät koettiin uhkana uudelle hallinnolle. Vuonna 2004 Hussein al-Huthi aloitti protestiliikkeen Jemenin hallitusta vastaan. Syynä oli hallituksen läheiset suhteet Yhdysvaltoihin. Liike aloitti Saadan maakunnassa aseellisen kapinan, jonka tarkoitus oli hallituksen kaataminen. Hussein al-Huthi sai surmansa taisteluissa syyskuussa 2004, mutta hänen seuraajansa jatkoivat taisteluja. Kapinalliset alkoivat kutsua itseään hutheiksi liikkeen perustajan mukaan. Liikkeen johtohahmoksi on noussut Husseinin veli Abdul-Malik al-Huthi. Hänen isästä Badreddin al-Huthista on tullut huthilaisten hengellinen johtaja. Huthit taistelivat hallitusta vastaan vuoteen 2010 saakka, jolloin osapuolet sopivat tulitauosta. Tulitauko ei kuitenkaan pitänyt ja Saudi-Arabia on tukenut hallituksen joukkoja pommittamalla kapinallisia. ===2010-luvun toiminta=== Huthit osallistuivat näkyvästi Jemenin vallankumoukseen vuonna 2011. Vallankumouksen jälkeisen valtatyhjiön myötä huthit ovat saaneet laajoja alueita haltuunsa. Avainasemassa huthien nousulle on ollut vallankumouksessa syrjäytetyn Jemenin entisen presidentti Ali Abdullah Salehin tuki. Osa Jemenin armeijan joukoista on edelleen uskollisia Salehille. Syyskuussa 2014 huthit saivat Jemenin pääkaupungin Sanaan haltuunsa. Kapinalliset piirittivät 19. tammikuuta 2015 Jemenin pääministerin Khalid Bahahin asuintalon ja ampuivat kohti hänen saattuettaan. Helmikuussa huthit ilmoittivat hajottavansa parlamentin ja ottavansa maan johdon hallintaansa. Parlamentin tilalle perustettiin kansallisneuvosto. Presidentti Abdrabuh Mansur Hadi pakeni Adeniin ja julisti sen maaliskuussa 2015 Jemenin uudeksi pääkaupungiksi. Hadin kannattajat ja Huthit ovat jatkaneet taisteluita maan hallinnasta. ==Lähteet== Luokka:Kapinat Luokka:Jemenin historia Luokka:2000-vuosikymmen Luokka:2010-luku
K. H. Pentti

Kaarle Henrik Pentti (14. kesäkuuta 1918 Hyvinkää – 29. joulukuuta 2014 Helsinki) oli suomalainen yritysjohtaja ja teollisuusneuvos, joka oli Lemminkäinen Oy:n taustavaikuttaja ja voimahahmo. Pentti oli muun muassa Shellin operatiivinen johtaja, Neste Oy:n varatoimitusjohtaja ja Lemminkäisen hallituksen puheenjohtaja.Helsingin Pallonlyöjät 1919-1973: Osa 2 (1937-73) Suomen Pesäpalloliiton historiatyöryhmän julkaisu no. 5, 2010. Matti Rasilainen. Viitattu 21.1.2015. K. H. Pentin isä oli Uuden Suomen päätoimittaja S. J. Pentti, jolta hän omaksui maailmankatsomuksensa. Hänen äitinsä oli Lotta Svärd -järjestön johtaja Helmi Arneberg-Pentti. Lemmikäisen omistajiin kuuluneet Erkki J. Pentti ja vuorineuvos Heikki Pentti olivat K. H. Pentin poikia. Pentti opiskeli Teknillisessä korkeakoulussa mutta talvisota keskeytti opinnot. Sen jälkeen hän opiskeli Kadettikoulussa ja valmistui sieltä vuonna 1941. Insinööriksi ja ekonomiksi hän valmistui vuonna 1947. Työuransa aluksi hän työskenteli paperiteollisuudessa, sitten öljyteollisuudessa. Hän sai monia tunnustuksia, muun muassa hänet vihittiin tekniikan ja sotatieteiden kunniatohtoriksi. Pentti nimitettiin Lemminkäisen hallitukseen vuonna 1956 toimittuaan sitä ennen kaksi vuotta yhtiön tilintarkastajana. Hän oli yhtiön edesmenneen pääomistajan Oskari Vilamon vävy, ja hallituksen puheenjohtajana toimi tuolloin hänen lankonsa Erkki Vilamo. Vuonna 1959 Pentin puolisosta Eva Vilamo-Pentistä tuli yhtiön suurin osakkeenomistaja ja Pentti itse nimitettiin hallituksen puheenjohtajaksi. Hän työskenteli samaan aikaan myös Yhtyneille Paperitehtaille. Pentti säilytti asemansa Lemminkäisessä myös erottuaan Eva Vilamosta. Hän jätti paikkansa Lemminkäisen hallituksessa intressiristiriidan vuoksi vuonna 1966 tultuaan Neste Oy:n kaupalliseksi johtajaksi, sillä Lemminkäinen osti kaiken käyttämänsä bitumin Nesteeltä.Seppo Mölsä: Lemminkäisen taustavaikuttaja K. H. Pentti on kuollut Rakennuslehti 12.1.2015. Viitattu 21.1.2015. Penttiä pidettiin mahdollisena ehdokkaana Nesteen toimitusjohtajaksi Uolevi Raaden jälkeen, mutta häntä ei koskaan nimitetty tähän tehtävään. Sen sijaan hän palasi vuonna 1977 Lemminkäisen hallituksen puheenjohtajaksi, mistä tehtävästä jäi eläkkeelle vuonna 1994. Yhtiön toimitusjohtajana oli vuodesta 1983 hänen poikansa Heikki Pentti. Pentti pelasi nuorena pesäpalloa HPL:n edustusjoukkueessa vuosina 1938–1941, 1943 ja 1945–1947 etukenttäpelaajana. Joukkue voitti Suomen mestaruuden 1938 ja pelasi Itä-Länsi-ottelussa 1943. Lisäksi Pentti oli mukana voittamassa kolmea ikämiesten Suomen mestaruutta. Pentti istui HPL:n johtokunnassa vuonna 1937. Hän pelasi pääsarjatasolla myös jääkiekkoa, koripalloa, jalkapalloa ja maahockeyta. Lisäksi hän soitti käyrätorvea. Sotilasarvoltaan hän oli everstiluutnantti. == Saavutukset pesäpallon pelaajana == * 1 SM-kulta: 1938 * 1 SM-hopea: 1940 * 1 Itä-Länsi- ottelu: 1943 == Lähteet == == Kirjallisuutta == * Antti Tuuri: Kaarle Henrik Pentti – suomalainen. Lemminkäinen, 2008. ISBN 978-952-92-3836-1 Luokka:Suomalaiset yritysjohtajat Luokka:Suomalaiset insinöörit Luokka:Suomalaiset pesäpalloilijat Luokka:Vuonna 1918 syntyneet Luokka:Vuonna 2014 kuolleet
Just Good Old Rock and Roll

Just Good Old Rock and Roll on The Electric Prunesin viides albumi vuodelta 1969. ==Kappaleet== === A-puoli === # # # # # === B-puoli === # * # # # # # == Kokoonpano == * John Herron – urut * Brett Wade – basso, huilu, laulu * Ron Morgan – kitara * Mark Kincaid – kitara, laulu * Dick Whetstone – rummut, laulu == Arviot == * Allmusic: Allmusic review == Lähteet == Luokka:Vuoden 1969 albumit Luokka:The Electric Prunesin albumit Luokka:Psykedeeliset rockalbumit
Stockholm ’67

Stockholm ’67 on The Electric Prunesin ensimmäinen livealbumi. == Kappaleet == === A-puoli === #You Never Had It Better (P. Snagster, R. Schwartz, S. Poncher) #I Had Too Much To Dream Last Night (Tucker, Mantz) #Are You Lovin’ Me More (But Enjoying It Less) (Tucker, Mantz) #I Happen To Love You (Goffin, King) === B-puoli === # * Got My Mojo Working (Preston Foster) #Long Day’s Flight (’Til Tomorrow) (Weakley, Yorty) #Smokestack Lighting (Chester Burnett) #Get Me to the World on Time (Tucker / Jones) == Kokoonpano == * James Lowe ‎– laulu * Mark Tulin ‎– basso, urut & taustalaulu * Ken Williams ‎– soolokitara * Mike Gannon ‎– komppikitara, taustalauli * Quint ‎– rummut == Arviot == * Allmusic: Allmusic review == Lähteet == Luokka:The Electric Prunesin albumit Luokka:Vuoden 1997 konserttitallenteet Luokka:Psykedeeliset rockalbumit
Terra incognita (täsmennyssivu)

Terra incognita voi tarkoittaa ainakin seuraavia: * Terra incognita eli ”tuntematon maa”, latinankielinen käsite, jolla vanhoissa kartoissa viitattiin tutkimattomiin alueisiin * Terra Incognita, Gojira-yhtyeen albumi vuodelta 2001 * Terra Incognita, Juliette Lewisin albumi vuodelta 2009. == Katso myös == * Terra Australis eli Terra Australis Incognita * Terra Cognita, suomalainen kustantamo.
Pauli Hauta-aho

Pauli Hauta-aho (s. 1982) on The Blankon kitaristi-laulaja sekä yhtyeen johtohahmo. Lisäksi hän soittaa Leningrad Cowboys -yhtyeessä kitaraa. Hauta- aho valittiin 2010 YleX:n äänestyksessä Suomen toiseksi parhaaksi kitaristiksi.http://yle.fi/vintti/yle.fi/ylex/pop-juorut/suomen-paras- kitaristi-aanestys-ratkesi.html Hauta-aho on toiminut avustavana kitaristina Apulanta-yhtyeen keikoilla vuodesta 2015 lähtien. Pauli Hauta-aho Experience -yhtye konsertoi ensimmäisen kerran huhtikuussa 2024 Lahdessa. Hauta-ahon lisäksi yhtyeessä soittavat basisti Jykke Tikka, urkuri Karri Luhtala ja rumpali Ukko Haavisto. ==Lähteet== * http://www.city.fi/kulttuuri/suomen+toiseksi+paras+kitaristi/3819 ===Viitteet=== Luokka:Suomalaiset laulajat Luokka:Suomalaiset kitaristit Luokka:Vuonna 1982 syntyneet Luokka:Elävät henkilöt
Oskari Salo

Oskari Salo (23. syyskuuta 1869 Pori – 27. maaliskuuta 1926 Helsinki) oli suomalainen näyttelijä. ==Elämä ja ura== Oskari Salon vanhemmat olivat työnjohtaja Johan Gustaf Pettersson ja Maria Westerlund. Salo erosi Porin lyseosta vuonna 1887 ja liittyi August Aspegrenin Suomalaiseen Kansanteatteriin, jossa hän oli kuusi vuotta. Vuonna 1893 hän siirtyi Suomalaiseen Teatteriin ja työskenteli siellä paitsi näyttelijänä, myös apulaisohjaajana ja kirjastonhoitajana aina kuolemaansa asti.Kotimaisia näyttämötaiteilijoita sanoin ja kuvin, s. 278. Salon keskeisiä näyttämötehtäviä olivat muun muassa Daniel Hjortin nimiosa, Johanneksen rooli Hermann Sudermannin samannimisessä tragediassa ja professori Oldendorff kappaleessa Sanomalehtimiehiä. Hän näytteli päärooleja niin ikään näytelmissä Pikkuhupakko ja Onnen tiet. Minna Canthin klassikkonäytelmässä Anna Liisa hän tulkitsi Johanneksen osan ja näytelmässä Pohjalaisia hänet nähtiin vallesmannin roolissa. ==Lähteet== * Kotimaisia näyttämötaiteilijoita sanoin ja kuvin. Viipuri: Kustannusliike Opas, 1930. ===Viitteet=== Luokka:Suomalaiset näyttelijät Luokka:Vuonna 1869 syntyneet Luokka:Vuonna 1926 kuolleet
Etelä-Jemenin konflikti

Etelä-Jemenin konflikti on Jemenin hallinnon ja useista ryhmistä koostuvan Etelä-Jemenin liikkeen välinen matalatempoinen konflikti. Etelä-Jemenin liike haluaa enemmän autonomiaa tai jopa itsenäistymisen Etelä-Jemenin alueelle. ==Tausta== Etelä- ja Pohjois-Jemen yhdistyivät vuonna 1990. Valtioilla on kuitenkin erilaiset taustat. Pohjois-Jemen itsenäistyi Osmanien valtakunnasta vuonna 1918, kun taas Etelä-Jemen oli Ison-Britannian siirtomaa vuoteen 1967 saakka. Etelä-Jemenistä tuli itsenäistyttyään sosialistinen valtio. Etelä- Jemen yritti vielä irroittautua Jemenistä vuoden 1994 sisällissodassa, mutta hallinnon asevoimat tukahduttivat itsenäistymisliikkeen nopeasti. Sittemmin alueiden varallisuus- ja tuloerot ovat kasvaneet huomattavasti pohjoisen hyväksi, vaikka etelässä on suuremmat luonnonvarat. ==Historia== Vuonna 2007 armeijan entiset upseerit vaativat parempia eläkkeitä ja töitä, mistä alkoivat laajamittaiset protestit ympäri Etelä-Jemeniä. Protestoijat vastustivat öljytulojen karkaamista pohjoiseen, hallinnon korruptiota sekä alueen suurtyöttömyyttä. Protestit eskaloituivat konfliktiksi vuonna 2009, kun hallituksen joukot avasivat tulen mielenosoitusta vastaan. Konfliktin molemmat osapuolet ovat syyllistyneet väkivaltaan, ja Jemenin vallankumous syvensi konfliktia. Etelä-Jemenin liike boikotoi Jemenin presidentin vaaleja 2012 eikä suostunut rauhanneuvotteluihin seuraavana vuonna. ==Lähteet== Luokka:Konfliktit Luokka:Jemenin historia Luokka:2000-vuosikymmen Luokka:2010-luku